6. september 2024

/SOFNEL

**Dagsorden**

**til**

**møde i Temadage**

**30. september 2024 kl.** **09:30**

**i** **Regionsapoteket Midtjylland – Aarhus Universitetshospital**

|  |  |  |
| --- | --- | --- |
| **Pkt.** | **Tekst** | **Side** |
| 1 | Introduktion til dagen | 1 |
| 2 | Ankomst og let morgenmad (kl. 9.00-9.30) | 1 |
| 3 | Rundvisning med oplæg på Regionsapoteket Midtjylland (kl. 9.30-11.20) | 2 |
| 4 | Gang til mødelokale på Aarhus Universitetshospital (kl. 11.20-11.40) | 2 |
| 5 | Personlig medicin (kl. 11.40-12.20) | 2 |
| 6 | Frokost (kl. 12.20-13.10) | 3 |
| 7 | Vikar Region Midt (kl. 13.10-14.10) | 3 |
| 8 | Pause (kl. 14.10-14.30) | 3 |
| 9 | Digital transformation herunder ny domænestruktur (kl. 14.30-15.30) | 4 |
|  | | |

##### 0-4-6-22

## 1. Introduktion til dagen

### Sagsfremstilling

Første del af temadagen foregår på Regionsapoteket Midtjylland, hvor der både vil være en rundvisning og en række oplæg.

Resten af temadagen foregår på Aarhus Universitetshospital.

Det første oplæg omhandler personlig medicin med særligt fokus på Nationalt Genom Center (NGC) og det nationale opstartsprojekt under NGC.

Dernæst vil der blive fortalt om Vikar Region Midt, herunder organisering, funktioner og mål.

Afslutningsvis vil der blive fortalt om, hvordan Digitalisering og It arbejder med digital transformation herunder omlægningen af systemejerskabet til en domænestruktur.

**Find vej og parkering**

Første del af temadagen foregår på Regionsapoteket Midtjylland, Hjerterummet (Plan 4) Palle Juul-Jensens Boulevard 240. Oversigt over parkering er vedlagt.

Anden del af temadagen foregår i Mødelokale C114-103, Indgang C, Aarhus Universitetshospital, Palle Juul-Jensens Boulevard 35, 8200 Aarhus N. Der er link til webkort og parkering ved Indgang C: Konference C114-103 - Map (rm.dk).

### Bilag

* Parkeringsanvisning. Regionsapoteket Midtjylland

##### 0-4-6-22

## 2. Ankomst og let morgenmad (kl. 9.00-9.30)

### Sagsfremstilling

Der vil være mulighed for let morgenmad i Hjerterummet (Plan 4) på Regionsapoteket Midtjylland.

##### 0-4-6-22

## 3. Rundvisning med oplæg på Regionsapoteket Midtjylland (kl. 9.30-11.20)

### Sagsfremstilling

Susie Vand, direktør for Regionsapoteket Midtjylland, byder velkommen.

Dernæst vil regionsrådet blive opdelt i hold, der på skift kommer rundt og ser apoteket. Ledere og medarbejdere vil på rundvisningen fortælle om arbejdet i produktion, logistik og klinisk farmaci. De vil også fortælle om Regionsapotekets bidrag til transformation af sundhedsvæsenet i forhold til hjemmebehandling, rekruttering og bæredygtighed.

### Bilag

* Faktaark. Regionsapoteket Midtjylland

##### 0-4-6-22

## 4. Gang til mødelokale på Aarhus Universitetshospital (kl. 11.20-11.40)

### Sagsfremstilling

Gang fra Regionsapoteket Midtjylland til mødelokale C114-103, Indgang C, Aarhus Universitetshospital, Palle Juul-Jensens Boulevard 35, 8200 Aarhus N.

##### 0-4-6-22

## 5. Personlig medicin (kl. 11.40-12.20)

### Sagsfremstilling

Lægefaglig direktør Michael Bräuner Schmidt og cheflæge Ole Halfdan Larsen (Molekylær Medicinsk Afdeling) fra Aarhus Universitetshospital præsenterer området personlig medicin med særligt fokus på Nationalt Genom Center (NGC) og det nationale opstartsprojekt under NGC, der omfatter tilbud om helgenomsekventering til 17 patientgrupper. Ved hjælp af helgenomsekventering kan man kortlægge/”aflæse” hele den menneskelige arvemasse. Regionerne har overtaget ansvaret for driften af tilbuddet fra den 1. juli 2024.

Der gøres på mødet status for ambitionen bag NGC-projektet, status på antal sekventerede helgenomer, og hvad dette betyder for patienten. Dette eksemplificeres ved patienter med blodsygdomme, som er én af de patientgrupper, hvor der er gevinster forbundet med at bruge helgenomsekventering. Dette vil overlæge, ph.d. Anne Stidsholt Roug og afdelingslæge, ph.d. Peter Niekerk fortælle om. De kommer begge fra Afdelingen for Blodsygdomme, Aarhus Universitetshospital.

Ud over at redegøre for, hvad det betyder, at regionerne nu overtager ansvaret for driften af helgenomsekventeringstilbuddet til de 17 patientgrupper, vil oplæggene give et indblik i fremtidsperspektiver inden for området.

##### 0-4-6-22

## 6. Frokost (kl. 12.20-13.10)

### Sagsfremstilling

Frokost i Café Syd.

Mødelokale C114-103 er optaget kl. 12.30-13.00 under frokosten. Det er muligt at lade tasker blive i lokalet.

##### 0-4-6-22

## 7. Vikar Region Midt (kl. 13.10-14.10)

### Sagsfremstilling

Dagny Kloster, vikarbureauchef i Vikar Region Midt, fortæller om Vikar Region Midts organisering og funktioner. Herunder hvordan vikarbestillinger håndteres i hele regionen samt om Region Midtjyllands indsats for at nedbringe vikarforbruget, jf. Danske Regioners handleplaner. Der fortælles ydermere om vagtordninger i øvrige regioner. Der vil også blive vist data for Region Midtjyllands aktuelle vikarforbrug og udvikling samt cases for arbejdet med at nå i mål med at undgå vikarforbrug uden for udbud.

##### 0-4-6-22

## 8. Pause (kl. 14.10-14.30)

### Sagsfremstilling

Pause med kaffe, te og kage.

##### 0-4-6-22

## 9. Digital transformation herunder ny domænestruktur (kl. 14.30-15.30)

### Sagsfremstilling

**Fælles ejerskab for digital transformation i Region Midtjylland**

Digitalisering og It spiller en central rolle i, hvordan regionen udnytter potentialet i den teknologiske udvikling til gavn for særligt patienterne og hospitalsdriften. Ved at sætte en fælles retning og sikre ejerskab af den digitale transformation, kan der skabes løsninger, der direkte understøtter patienternes behov og forbedrer kvaliteten af vores sundhedsvæsen. Digitalisering og It driver denne transformation og har arbejdet strategisk på at etablere et solidt organisatorisk fundament, som er nødvendigt for at imødekomme den stigende efterspørgsel, ved at udvikle og implementere løsninger, der skaber mærkbare resultater.

For at sikre et målrettet fokus på den digitale transformation har Digitalisering og It udviklet en fem-trins plan, der guider indsatsen. En central del af planen er omlægningen af systemejerskabet til en domænestruktur. Dette styrker det sammenhængende fokus inden for specifikke områder på tværs af enheder i regionen, hvilket igen fører til mere præcise og velinformerede beslutninger, bedre muligheder for udbredelse samt investeringer, der kommer patienterne til gode. Digitalisering og It ønsker at levere digital transformation, der ikke blot forbedrer arbejdsgange, men også øger borger- og patientoplevelserne, behandlingskvaliteten og udredningshastigheden.

Alt dette sker med et konstant fokus på at skabe værdi og udbrede effektive løsninger, der understøtter et sammenhængende og effektivt sundhedsvæsen. It-direktør Anders Jørgensen vil dykke ned i den nye domænestruktur og vise, hvordan den fx styrker det strategiske fokus på kunstig intelligens (AI) og den nære sundhed på tværs af sektorer. Han vil også præsentere konkrete eksempler på, hvordan kunstig intelligens allerede forbedrer behandlingen og patientoplevelsen i praksis samt give bud, og eksempler på hvor AI kan lette det administrative arbejde.